નિષ્ણાતો અને વેપાર ક્ષેત્રના અગ્રણીઓનું માનવું છે કે બ્રિટનનું આ પગલું ગુજરાત માટે તાત્કાલિક ધોરણે ખાસ લાભ કરાવનારું સાબિત થવાની શક્યતા નહીંવત છે. કારણ કે વાયબ્રન્ટ ગુજરાત 2011માં પણ યુકેનું પ્રતિનિધિ મંડળ આવ્યું હતું, જેનાથી કોઇ નોંધપાત્ર રોકાણ કર્યું હોય તેવી વિશેષ માહિતી નથી. જો કે આ વર્ષે આવી રહેલું પ્રતિનિધિ મંડળ વધારે સકારાત્મક અભિગમ દાખવી શકે છે. મોટા રોકાણ અંગેની વાત આગળ વધી પણ શકે, છતાં વર્ષ 2013માં યુકે તરફથી ગુજરાતમાં મોટું રોકાણ થવાની કે ગુજરાતના ઉદ્યોગોને બ્રિટનમાં વિશેષ લાભ મળી જશે તેવી આશા વધારે પડતી કહેવાશે.